
PROOEMIUM; 


JLx  eo  inde  tempore  , qno  prinuim  animum  adpllcul  ad  dissertationis 
conscriptionem,  more  majoru'm  et  ex  instituti  academici  ratione  iis  im- 
positam, qui  medicorum  numero  initiari  cupiunt,  nullum  mihi  argu- 
mentum magis  arrisit,  quam  illud,  cujus  expositioni  paucas  hasce  pla- 
gulas destinavi.  Etenim  cum  benivolentia  praeceptorum  meorum,  grati 
animi  pietate  summopere  venerandorum,  sublevatus,  Vindobonae  prae- 
sertim ophtbalmiatriae  operam  dare  potuerim , et  redux  inde  factus 
non  sine  feliciori  successu  ophthalmiatricae  praxeos  initia  deposuerim, 
etiam  ex  eadem  artis  medicae  parte  hancce  dissertationem  meam  de- 
promere decrevi.  Cum  praeterea  fato  felici  adjutus  de  diagnosi  mor- 
borum , in’,  vitreo  oculi  humore  obviorum , plura  nova  mihi  tradidis- 
set praeceptor  meus  longe  meritissimus , Illustris  Beer  , Vindobonen-' 
sis  opbthalmiater , cumque  ego  etiam  ex  multorum  aegrotorum  adspe- 
Ctu  plura  colligerem  huc  spectantia ; peropportunam  nactus  sum  occa- 
sionem , nonnulla  de  morbis  humoris  vitrei  in  oculo  humano  propo- 
nendi. 

Quorum  morborum  diagnosin  et  curam  hucusque  admodum  in- 
certam fuisse,  nemo  facile  infitiabitur,  qui  ophthalmologorum  scripta, 
vel  recentioribus  edita  temporibus  evolvere  sit  conatus.  Praesertim 
de  diagnosi  ipsorum  magna  inter  nostrates,  medicos  praesertim  noti 

oplithalmiatvos , locum  habebat  sententiarum  discrepantia  , magnum» 
que  da  parte  bujus  doctrinae  perficienda  desiderium.  Quam  saepe  glau- 
coma cum  amaurosi , cataracta  glaucomatosa  cum  genuina  lentis  suf- 
fnsione  fuit  confusa  ! — Et  quanta  noxa  ex  tam  manca  morborum 
diagnosi  in  aegros  medicosque  redundavit ! — Licet  igitur  juvenile  sit 
opus  haec  mea  dissertatio , et  indulgenti  medicorum  plura  expertorum^ 
praesertim  vero  opbtbalmiatrorum  judicio  indigeat , tamen  me  primum 
fuisse,  qui  de  natura  et  diagnosi  morborum  in  corpore  vitreo  obvio- 
rum separatim  quaedam  conscribere  sit  conatus , affirmabunt  ii , qui 
ampla  doctrinae  cognitione  cum  animi  aequitate  conjuncta  inter  noa 
splendent. 

Seriem  quidem  morborum  exposui,  fere  semper  omnem  medici  cu- 
ram eludentium,  ideoque  expectationem  non  admodum  hilarem  medi- 
co excitantium , cujus  curae  tales  aegri  fuerint  oblati.  Verum  etiam 
pejora  cognoscere  interest.  Quando  medicus  recta  eorundem  gaudet 
diagnosi , non  solum  multa  evitabit  irrita  conamina  ad  aegrotorum 
sanationem _ excogitata  , vitabit  plures  et  saepe  gravissimos  morbos, 
ex  inepta  laudatorum  cura  denuo  subortos , vitabit  etiam  sui  nominis 
ignominiam , et  a rapidis  agyrtae  cataractotomi  manibus  saepe  vitam 
pecuniamque  aegroti  defendet,  qui  alias  a tali  homine  utroque  bona 
destitueretur.  Ergo  non  sine  summa  utilitate  quisque,  si  vel  non  sit 
ephthalmiater,  adcuratam  morborum  corporis  vitrei  diagnosin  sibi  pa- 
rabit. 

Ad  quae,  si  tjuid  contulerit  haec  mea  disquisitio,  omne  consecutus 
sum  in  ea  concsribenda  consilium,  qui  certissime  spero,  breviori  tem- 
poris spatio  etiam  bancce  opbtbalmiatiiac  partem  magis  magisqire  iri 
excultum. 


5 


Physiologica  humoris  vitrei  descripti<k. 


§.  1. 

In  perscrutatione  internarum  oculi  humani  partium  humor  vitreus  sunt- 
mam  excitat  medicorum  attentionem.  Latet  in  intimis  quasi  otgani 
laudati  penetralibus,  particulis  membranaceis  undique  circumdatus. 
Anteriori  ejus  parti  adhaeret  lens  crystallina  cum  processibus  ciliaribus, 
posteriorem  vero  et  laterales  oculi  membranae , eaeque  internae,  reti- 
na praesertim , involvunt.  Qualis  exterior  est  oculi  posterioris  adspe- 
ctus,  talem  etiam  nobis  repraesentaret  corpus  vitreum,  si  ab  adjunctis 
partibus  separatum  et  simul  penitus  illaesum  ante  oculos  versaretur, 

§.  2. 

Omnes  oculi  partes,  quae  regionem  bulbi  anteriorem  et  mediam 
obtinent,  perspicuitate  magis  mlnusve  nisigni  gaudent,  — maximam 
vero  inter  omnes  illas  partes  exhibet  corpus  vitreum , quae  tanta  esf, 
ut  vitrum  vel  maxime  pellucidum  ipsa  superari  videatur.  Hinc  nomen 
illius  partis  pendet,  non  inepte  ab  anatomes  cultoribus  excogitatum. 

Ipsa  humoris  vitrei  substantia  efficitur  tela  cellulosa,  eaque  tenuis- 
sima totius  corporis  humani,  quae  aqua  maxime  pellucida  undique  di- 
stenta atque  referta  massam  nobis  exhibet  molliorem  et  tactui  vel  le- 
vissimo cedentem,  cum  tacta  telae  pars  rumpatur  et  aquam  fundat  in 
ipsius  ejus  cellulis  contentam.  Ab  solo  plerumque  aquae  contentae 


pondere  hoc  etiam  fieri  solet.  Inde  fit,  ut  humor 'vitreus  in  altum 
suspensus  mox  aquam  emittat,  cum  insigni  ipsius  materiae,  ex  qua 
humor  vitreus  constat,  amissione. 

§.  5. 

Attamen  telam  humoris  firmiorem  et  magis  constrictam  In  extremo 
ipsius  amhitu  videmus.  Inde  eorum  sententia  pendet , qui  membrana 
singulari,  quam  hyaloideam  vocarunt,  contineri  corpus  vitreum  conten- 
dunt. Cum  nunquam  fere  anatomicis  licuerit  hyaloideam  sic  dictam 
eo  modo  separare,  ut  sicuti  lentis  capsula  distincte  cognosci  queat,  re- 
centlorum  nonnulli,  et  inter  ipsos  praesertim  OHalloran  de  ipsius  hy- 
aloideae in  oculo  praesentia  dubitarunt.  Sed  neutrum  pro  certissimo 
poterit  affirmari.  Videmus  saltem  telam  cellulosam  in  ipsius  vitri  am- 
hitu firmiorem,  videmus  ex  ruptura  ipsius  prolapsionem  humoris,  quan- 
do lens  suflFusa  extrahitur.  Hinc  tela  cellulosa  corpus  vitreum  am- 
biens prae  reliqua  spatium  ipsius  explente  summam  sui  excitat  atten- 
tionem , si  vel  non  adsit  peculiaris  in  oculo  membrana. 

§.  4. 

Varia  sunt  vasa  , quorum  ope  corpus  vitreum  nutriri  solet.  Par- 
tim  per  processus  ciliares  in  anteriorem  disperguntur  corporis  vitrei 
superficiem.  Partlm  ramus  arteriae  centralis  retinae  corpus  vitreum  in* 
trat,  et  ramulos  huc  illuc  spergendo  ad  posteriorem  usque  penetrat  len- 
tis crystallinae  capsulam,  eique  ramos  praebet  insigniores.  Praeterea 
foramen  illud  Soemmeringii , quod  quidem  cum  uno  recentlorum  pro 
ductu  corporis  vitrei  ad  excernendum  humorem  destinato  habere  nolim, 
magni  ad  systema  vasorum  in  corpore  vitreo  momenti  esse  videtur. 
£tenim  Basmus  partialem  humoris  vitrei  obscurationem  in  glaucomate. 


Hjcijneftte  semper’ circa  illam  humoiis  regionem  ot servavit,  quae  huic 
foramini  proxima  reperitur.  •; 

Nervis  destitutum  et  plane  insensibile  esse  corpus  vitreum,  anan 
tomes  quidem  docent  praecepta,  et  variae  confirmant  observationes  in 
corpore  vivo  factae.  Verum  enim  vero  partes  totius  oculi  maxime 
sensibiles  , maximaque  nervorum  , copia  instructae  totum  includunt  et 
ambiunt  corpus  vitreum,  et  inde  jam  intelligi  poterit,  cur  pars  intra 
limites  organismi  vividi  atque  sensibilis  retenta  et  ipsa  partis  nervis  in» 
^tructae  ad  instar  vivat,  nec  vitia  aut  errores  formae  demonstret,  par- 
ti animali  plerumque  proprias,  quae  nervis  destituta  sola  gaudet  vi 
denuo  amissa  producendi. 

§.  6. 

Utilitas  humoris  vitrei  summa  est  in  oculo  animali.  Prae  caeteris 
est  ea  oculi  pars , quae  omnem  bulbum  ejusque  membranas  extendit, 
ut  ita  oculi  forma  confirmetur,  quae  ad  percipiendos  luminis  radios  et 
ad  justum  totius  oculi  nutrimentum  est  necessaria , cum  partibus  singu- 
lis oculi  collapsis,  praesertim  iis,  quae  ad  systema  irritabile  pertinent, 
etiam  vasorum  compages  maxima  ex  parte  destrueretur.  Corpus  vi- 
treum eadem  ratione  etiam  retinam  extendit , ipsoque  elapso  baecce 
praecipua  oculi  membrana  corrugatur , visusque  facultas  ita  perit , ut 
miser  aegrotus  vix  luminis  retineat  sensum, 

§.  7‘ 

Luminis  praeterea  radiis  pars  laudata  introitum  ad  retinam  liberri- 
mum praebet  atque  uberrimum.  Depravata  ejus  natura  etiam  debilita-,' 

tam  aut  adeo  extlnctam  esse  visus  facultatem  animadvertunt.  Glauco- 
ma perfectum  omnem  quoque  in  aegroto  videndi  aufert  facultatem, 
partiale  seu  incipiens  eam  maximopere  debilitat.  Humoris  autem  vitiei 
dissolutio  licet  visum  non  omnem  auferat,  aegroto  tamen  variam  creat 
molestiam , cum  visus  conjunctam  hebetudine. 

§.  8. 

Corpus  vitreum , sicut  omnia  organa , quae  sola  vi  reproductiva 
sunt  instructa , facultate  illa  gaudere  videtur,  qua  laesiones  gravissimas 
sine  multo  damno  ferat  atque  sanare  soleat,  modo  vasa  manserint  Illaesa, 
quae  huic  parti  adferunt  nutrimentum.  Talis  vitrei  corporis  laesio  lo- 
cum habet  in  cataractae  reclinatione  vel  depressione.  Magnum  ibidem 
vulnus  infligitur,  nec  tamen,  nisi  magis  sensibiles  una  laedantur  oculi 
particulae,  gravius  et  valde  noxium  inde  damnum  exoritur.  Beerius 
adeo  viderat  in  hominis  oculo,  in  quo  ante  septem  et  quod  excurrit  an- 
nos depressio  cataractae  felici  successu  fuerat  peracta , lentem  non  ex 
situ  suo  amotam , verum  totum  humorem  vitreum  ita  inversum,  vt  an- 
terior ejus  superficies  cum  lente  inferiorem  bulbi  marginem  tangeret, 
superior  In  anteriorem , posterior  in  superiorem  partem  esset  mutata. 
Attamen  homo  ad  mortem  usque  visu  gavisus  erat  nec  nutritio  humo- 
ris vitrei  ulla  ratione  sic  fuerat  laesa , ut  vel  atrophia  ejus  aut  synchy- 
sis  vel  glaucoma  operationis  laudatae  essent  effectus, 

He  morbis  vitrei  humoris  in  universum  spectatis. 

§•  9- 

Coi^pus  vitreum , in  intimis  quasi  oculi  penetralibus  haerens,  mor- 
bosam tantummodo  portendit  affectionem^  quando  reliquae  oculi  par« 


tes  magis  vel  minus  alFectae  conspiciuntur.  Etenim  externa  ad  mor- 
bum incitamenta  hanc  solam  oculi  partem  reliquis  adhuc  Integris  adr 
ficere  nequeunt , iis  plane  non  expositam,  — interna  vero  tantum  per 
partes  corpus  vitrerun  circumdantes , illud  secernentes , nutrientes  , et 
vim  vitalem  quasi  ipsi  instillantes  agere  valent»  Quarum  tantummodo 
jactura  etiam  morbum  humoris  parat  vitrei. 

§.  lO. 

Uti  jam  supra  demonstravimus , arctissima  intercedit  humori  vi* 
treo  cum  corpore  ciliari  conjunctio,  ut  ita  haec  principalis  pars  omnium 
organorum  oculi  irritabilium  , praecipua  omnium  morborum  sedes  ha- 
beatur, qui  cum  systematis  in  oculo  irritabilis  affectione  et  jactura  con- 
juncti apparent.  Hinc  igitur  conjici  potest , sine  systematis  irritabilis 
labe  etiam  nullum  humoris  vitrei  morbum  locum  habere  posse,  — • id 
quod  etiam  experientia  luculentius  comprobavit.^ 

§.  11. 

Omnis  morbus  In  humore  vitreo  conspicuus  symptomata  exhibet, 
ex  ipsa  humoris  vitrei  ratione  explicanda.  Cum  omnis  desit  partis 
laudatae  sensibilitas , et  cum  tantummodo  vis  ipsi  Insit,  quae  vulgo 
reproductiva  dicitur  , et  quae  ipsius  virtutes  sub  sensus  cadentes  (me- 
chanicas) dirigit  atque  constituit,  etiam  reproductionis  vitia  praeci- 
puum et  unicum  semper  exhibere  solent  morbi  genus,  ex  quo  vitia  co- 
loris , firmitatis  seu  cohaerentiae , et  quantitatis  seu  copiae  fere  omnia 
pendent, 

i.  2.  ' ' 

Cum  nulla  alia  ratione  in  vivo  homine  humoris  viteei  morbus  cog- 


noscatur,  quam  cx  laesione  facultatum  ipsius  sensuum  ope  dignoscen- 
tiarum, — etiam  fundamentum  dividendi  inde  pendeat  necesse  est. 
Etenim  adsunt  pitia  coloris,  — si  corpus  vitreum  naturalem  sibi  per- 
spicuitatem vel  ex  parte  vel  totam  amisit,  pitia  firmitatis  seu  cohaeren- 
tiae, — si  tela  ipsius  cellulosa  magis  minusve  diminuta,  mollior  fit  hu- 
mor, et  vilia  quantitatis  seu  copiae,  quando  corporis  vitrei  ambitus  , 
si  ipsum  cum  illo  totius  bulbi  comparaveris,  aut  nimium  quantum  au- 
getur , aut  praeter  modum  imminuitur. 

■ r 

i3. 

Morbis  prioris  ordinis  adnumeratur  Glaucoma , seu  obscuratio  hu- 
moris vitrei  et  Cataracta  hyaloidea  et  arachnoidea,  quae  utraque  ante- 
riorem tantummodo  superficiem  corporis  vitrei  occupans , partialis 
tantum  vocari  meretur.  Ad  secundi  ordinis  mala  prae  caeteris  Synchy 
sis  seu  dissolutio  humoris  vitrei  referri  potest,  quae  modo  perfecta, 
modo  partialis  tantum  reperitur.  Ad  tertiam  denique  classem  Hydrops 
oculi  ex  humore  vitreo  pendens , • et  imminutio  ambitus  corporis  vitrei 
pertinere  videntur.  De  quibus  jam  singulis  uberior  enarratio  in  se- 
quentibus locum  habebit  paginis. 

De  Glaucomate. 

§.  i4. 

Morbus  laudatus  nomen  accepit  a colore  humoris  vitrei , quo  sub 
ipso  morbi  initio  infici  solet , et  qui  pedetentim  auctus  multo  facilius 
dignoscitur.  Talis  est,  qualem  Graeci  y\tr.vMv  vocarunt,  et  qui  colo- 
rem designat  ex  viridi,  caeruleo  et  albo  mixtum.  Proprie  quidem  se- 
cundum Dammii  sententiam  in  Lexico  Homerico  notat  colorem 


ex  caeruleo  et  albo  commixtum,  v.  g.  yXavxiJ Iliad.  IT,  34. 
Tribuitur  porro  talis  color  et  arboribus  nonnullis , oleis  et  ficubus  , ut 
ergo  etiam  viride  quid  insit  huic  colori. 

§.  i5. 

Variae  extant  hujus  morbi  causae.  Reperitur  praesertim  in  homi- 
nibus ista  systematis  irritabilis  debilitate  praeditis , quae  plerumque 
sub  dispositionis  arthriticae  nomine  inter  nos  celebratur,  et  quae  va- 
riis occasionem  praebet  morborum  speciebus.  Modo  enim  cum  insig- 
niori abdominis,  modo  cum  cutis,  modo  cum  excretionum  debilitata 
junctae  sunt,  modo  sub  arthritidis  nomine  inter  nos  occurrunt,  modo 
etiam  excretionum  vitiis  , haemorrboldum  fluxu  , ulceribus  pedum,  im- 
petiginibus , calculo  et  vitiis  viarum  urinalium  cognoscuntur.  Num 
omnia  haec  mala  vere  sint  arthritica,  uti  plerumque  dictitant,  non  pro 
certo  afiirmare  audeo , cum  sola  jam  fibrae  irritabilis  laxitas  ad  causam 
hujus  phaenomeni  explicandam  sufficiat.  Praeterea  etiam  glaucoma  ex 
sola  senectute , — ex  sola  porro  fibrarum  oculi  debilitate  vel  in  junio- 
ribus originem  ducit.  Modo  Ophthalmia  antecedit , quae  ad  arthriti- 
cam naturam  accedens  celeriorem  glaucomati  originem  praeparat,  mo- 
do etiam  sine  morbo  oculi  inflammatorio  lente  suboritur  malum. 

§.  iC. 

Si  illud  Ophthalmia  arthritica  comitatur , tum  origo  morbi  sub 
symptomatum  talis  opbthalmiae  augmento  cognoscitur,  et  glaucoma 
magis  magisque  distinctum  apparet.  Jam  sub  initio  morbi  varices  ad- 
sunt in  conjunctiva  bulbi,  quae  magis  magisque  augentur,  donec  tan- 
dem omnia  fere  conjunctivae  bulbi  vasa  conspiclantur  varicosa.  Con- 

cuTrunt  undique  ad  marginem  corneae  scleroticae  junctae , ubi  secre- 
tam quandain  externarum  oculi  partium  conjunctionem  cum  corpore 
ciliari  locum  habere  varia  demonstrant  symptomata,  praesertim  in  oph» 
thalmiis  arthriticis  et  venereis  conspicua.  Vasa  varicosa  ad  marginem 
istum  undique  concurrentia  orbiculo  albide  caeruleato  a cornea  sic  sepa- 
rantur, ut  nullum  vas  varicosum  ex  scleroticae  conjunctiva  in  illam 
bulbi  extendatur.  Mox  etiam  vasa  iridis  ampliata  conspiciuntur.  Et- 
enim color  hujus  membranae  striis  et  punctulis  obscurioribus  immuta- 
tur, varicum  praesentiam  annuntiantibus,  et  pupilla  formae  mutationem 
subit  paullo  post  describendam, 

§•  17- 

Dolor  praeterea  ophthalmiam  comitatur,  arthriticam  ejus  naturam 
praenuntians.  Non , uti  in  venerea , marginem  tantummodo  supra- 
orbitalem, sed  omne  oculi  affecti  latus  in  facie  occupat,  totumque  per 
caput  ad  os  occipitis  usque  extenditur.  Nunc  augetur,  nunc  imminui- 
tur, praesertim  sub  celeri  mutatione  temperiei,  et  ex  calore  lecti,  ubi  ad 
furorem  aegroti  usque  accrescit.  Sub  initio  morbi  imprimis  per  longi- 
us femporis  intervallum  abest.  Paullo  post  diutius  ille  dolor  persenti- 
— et  sub  quovis  ejus  accessu  symptomata  glaucomatis  augentur, 
magisque  distincta  apparent.  *) 

§■  i8. 

Sub  primo  doloris  in  oculo  arthritici  accessu  symptomata  glaucoma- 
ti Longius  Ophthalmiae  arthriticae  decursum  enarrare,  hujus  disputationis  li- 
mites non  permittunt.  Alio  loco  nobis  uberior  ejus  occasio  suppeditabitur, 
cum  libello  conscribendo  simus  occupati,  de  morbis  oculi  humani  inflamma- 
toriis agente,  qui  et  decursum,  et  phaenomena  et  diagnosin  singularum 
oculi  inllammationum , uti  recentior  Schola  Vindoboncnsis  ipsas  docuit,  ad- 
curatius  et  uberius  explanabit. 


tis  sese  manifestare  incipiunt.  Nigror  pupillae  imminuitur,  in  poste- 
liore  et  media  bulbi  parte  distincte  videmus  leviorem  obscurationem, 
quae  sub  longiore  morbi  decursu , aptisque  romediis  non  adhibitis,  ma- 
gis raagisque  accrescit,  et  non  sine  viriditate  nigricans,  aut  obscure  ca- 
na cum  aliqua  viridis  coloris  admixtione  adparet.  Tamen  non  tanta 
animadvertitur  obscuratio,  qualis  adest  lente  obscurata  , cum  tela  cellu- 
losa humoris  vitrei  non  tam  constricta  sit  et  densa , qualis  est  In  ipsa 
lente  crystallina , eamque  ob  causam  lente  in  oculo  adhuc  integra  vel 
perfectum  glaucoma  per  se  non  talem  efficiat  pupillae  obscurationem^ 
qualem  ex  quavis  cataracta  ortam  observamur, 

§•  19- 

Aliud  praeterea  restat  signum  glaucomatis  pathognomonicum  eX 
forma  pupillae  immutata  pendens.  Etenim  ad  utrumque  oculi  angu- 
lum elongatur,  uti  illam  in  animalibus  ruminantibus  observamus.  Pe- 
riculum explicationis  hujus  phaenomeni  admodum  obscuri  in  libello 
meo  de  oculi  inflammationibus  proponam,  ab  illa  Kieseri  admodum 
diversae. 

§.  20. 

Visus  facultas  una  pedetentim  Imminuitur,  doneC  illa  penitus  sit 
abolita.  Muscarum  volitatio  praecedit,  et  sub  cita  morbi  origine  etiam 
visus  hebetatio  celeriter  accedens  aegro  non  amplius  res  sibi  objectas 
distincte  discernere  permittit.  Tandem  vix  lumen  dignoscit,  donec  ca- 
taracta ~vlridi  una  suborta  etiam  luminis  pereat  sensus. 

§.  21. 

Cum  lens  crystallina  vasa  accipiat  nutrientia  ex  corpore  ciliari  et 


ex  hyaloidea , vlJes  Inde , cur  morbus  utriusque  partis  etiam  lentem 
una  adficere  possit.  Lens  sub  pleno  glaucomatis  malo  incipit  obscu- 
rari, donec  tandem  penitus  suffusa  morbi  genus  exbibeat,  ab  recentio- 
ribus  cataracta  glaucomatosa , a veteribus  cataracta  viridis  vocatum. 
Signa  extant  varia  , quibus  ejusmodi  malum  a cataracta  vera  et  sincera 
distinguitur. 

Etenim  praeter  symptomata  paullo  ante  laudata , varices  oculi , 
pupillae  immutationem  et  dolores  eam  cataractam  comitantes  adest  co- 
lor lentis  abscuratae,  ab  illo  sincerae  cataractae  longe  abhorrens.  Cum 
sive  viridis  et  simul  albescens  esse , aut  saloris  colorem  referre  sive 
plaire  viridis  esse  videatur, 

§.  22. 

Praeterea  ejusmodi  lentem  obscuratam  occupavit  admodum  aucta 
vis  reproductiva , quae  cataractae  glaucomatosae  ambitum  magis  magis- 
que augendo  formam  ejus  sic  distinctam  reddit,  ut  facillime  cognosca- 
tur. Explet  pedetentim  cameram  oculi  posteriorem , Intrat  deinde  per 
pupillam  in  ipsam  cameram  anteriorem , marginem  iridis  sic  reprimen- 
do , ut  iris  tandem  penitus  fere  evanescat,  et  camera  anterior  lente  ex- 
pleatur. Quibus  peractis  atrophia  oculi  accedit,  quo  morbo  organon 
valde  destructum  penitus  fere  evanescit,  orbita  ex  parte  vacua  reddi- 
tur concaA^aeque  fiunt  palpebrae. 

§.  23. 

Quando  talem  cataractam  Inscius  quidam  vel  agyrta  extrahere  co- 
natur, sive  una  cum  cataracta  effluit  humor  vitreus , sive  hic  solus 
e bulbo  eniittitur , cataracta  in  oculi  cavo  rejnanente  — et  simul  exo- 
ritur vehemens  sanguinis  ex  A^aricibus  laesis  profluvium , quae  omnia 


effectum  operationis  plane  inanem  reddunt.  Vel  si  quis  per  depressio* 
nem  cataractam  amovere  velit,  vehemens  oritur  haemorrhagia,  corneae 
vulnere  modo  sedanda , inflammatio  tam  gravis , ut  non  solum  omnis 
visus  extinctio , oculique  atrophia,  verum  etiam,  si  gravius  inde  ma- 
lum oriatur , hulbi  totius  in  scirrhum  et  in  cancrum  mirtatio  hanc  exci- 
piant operationem. 

§.  24. 

Sed  redeamus  ad  glaucoma  nostrum.  Quando  sine  affectione  oculi 
inflammatoria  , ex  sola  fibrarum  ejus  debilitate  originem  ducit,  longiori 
passu  incedit  malum , nec  tanta  celeritate  hominem  visu  destituit. 
Muscarum  volitatio  ante  oculos  animadversa  etiam  tunc  Initium  mali 
comitatur.  Plerumque  crebrae  oculi  inflammationes  aut  visus  per  ni- 
miam oculi  intentionem  debilitatio  aut  excretionis  unius  alteriusve  turba- 
tio praegressa  mali  originem  medico  omnia  perscrutanti  clariorem  red- 
dunt. Lentis  ex  tali  glaucomate  immutatio  rarior  est,  ob  decursum 
morbi  magis  chronicum , aut  saltem  sero  tantum  accedit.  — Similia 
afferri  possunt  de  glaucomate  in  corpore  senili  locum  habente.  Vidi  il- 
lud ita  auctum , ut  jam  levior  lentis  crystallinae  obscuratio  adesset. 
Lentus  autem  erat  mali  progressus , cum  anni  totius  atque  dimidii  spa- 
tio haecce  lentis  obscuratio  sine  insigni  morbi  augmento  adesset. 

§.  25. 

Tali  modo  glaucoma  facillime  ab  omni  alio  oculi  morbo,  ab  amau- 
rosi praesertim , quam  multi  cum  glaucomate  commiscuisse  videntur, 
distingui  poterit.  Status  oculi  in  corpore  senili  restat,  cum  glaucoma- 
te facile  confundendus  , cum  idem  pupillae  color  adsit  ex  pigmento  ni- 
gro  retinae  superficiem  non  amplius  obtegente.  Sed  visus  una  integer 


restat , et  pupilla  oculi,  quod  formam  attinet,  parurti  mutka  reperitur. 
Literdum  et  haec,  sicut  illam  glaucoma  exhibet,  in  senibus  quoad 
formam  est  distracta.  Sed  una  desunt  varices  et  in  conjunctiva  et  in 
iride,  iridis  color  canescit,  sclerotica  est  durior,  cutis  pergarneneae 
instar,  et  visus  facultas  maxima  ex  parte  integra.  Effectus  sunt  senec- 
tutis singulares  iii  oculo , cum  vasorum  actio  magis  magisque  imminu- 
atur , laxitatis  tamen  morbosae  expers  sit  oculus  humanus , et  tantum- 
modo rigidae  fiant  ejus  fibrae. 

§.  26. 

Nondum  certum  est,  num  sedes  obscurationis  in  oculo  sola  sit  tela 
cellulosa  humoris  vitrei,  an  aqua  in  tela  cellulosa  haerens,  an  perspi» 
cultas  utriusque  et  telae  cellulosae  et  aquae  sit  imminuta.  Sectiones 
oculorum  crebriores  etiam  haec  reddent  certiora.  Beerius  in  oculo 
glaucomate  affecto  summam  obscurationem  videbat  circa  foramen  reti- 
nae Soemmeiingll,  ut  ita  vel  in  levissimo  morbi  gradu  regio  humoris  vi- 
trei circa  illud  paullulum  sit  perspicuitate  pristina  destituta.  Phaeno- 
menon istud  saepius  observatum , uberiorem  nobis  exhibebit  occasio- 
nem de  natura  et  ratione  morbi  plura  cogitandi,  et  sic  etiam  curam 
ejus  proponendi  feliciorem. 

§.  27. 

Haec  igitur  de  ratione , aetiologia  et  diagnosi  huius  morbi  propo- 
nenda erant.  Quae  vero  curam  et  prognosin  spectant,  breviorem  mo- 
do exigunt  enarrationem.  Prognosis  semper  infausta , si  jam  perfectum 
glaucoma  oculum  occupavit , aut  si  chronico  initium  ejus  incedit  decur- 
su , cum  utrumque  nullo  modo  possit  sanari.  Morbi  acuti  progressus 
tantum  initio  impediri  possunt , — omni  alia  cura  propter  morbi  gra- 


vitatem  irrita.  Si  dolores  in  ophtlialmia  arthritica  morhum  et  ipsum 
glaucomatis  initium  comitantes  aptis  remediis  opprimuntur , si  laxitas 
vasorum  oculi  calore  sicco  aut  etiam  aromatico  imminuitur , si  denique 
sublata  inflammationis  vehementia  et  universali  morbo  inde  pendente, 
leviora  antiarthritica  cum  volatilibus , et  deinde  roborantia  exhibentur, 
sperare  licet,  fore,  ut  obscuratio  corporis  vitrei,  nisi  novus  morbus 
denuo  accedat,  non  amplius  angeatur.  Num  vero  obscuratae  ipsius 
parti  denuo  perspicuitas  sua  reddi  possit , jure  meritoque  dubitamus. 
Simili  modo  prognosin  minus  faustam  et  omnium  remediorum  usum  ve- 
tantem animadvertimus  in  glaucomate  in  oculo  debiliore  et  sine  oph» 
thalmia  arthritica  suborto.  Etenim  causae  nimis  occultae  altius  latent, 
quam  ut  ulla  ratione  removeri  possint. 

De  Cataracta  hyaloidea  et  Cataracta  secundaria  arach- 
noidea. 

§.  28. 

Sub  Cataracta  hyaloidea  intelligunt  obscurationem  anteriorem  hya- 
loideae superficiem  occupantem , quae  capsulae  posteriori  lentis  in  sta* 
tu  naturali  inhaeret.  Cum  ad  diagnosin  ejus  lente  in  oculo  praesente 
summa  lentis  perspicuitas  requiratur,  illa  vero  in  casu  per  se  raio  ra- 
rissime integra  sit,  et  omni  opacitatis  vitio  orbata,  cognoscitur,  uti 
jam  Richterus  admonuit,  lente  demum  extracta  ex  obscuratione  ad- 
huc residua.  Sed  interdum  capsulae  posterioris  morbus  cum  illo  hya- 
loideae permixtus  videtur,  cum  et  hyaloidea  et  capsula  posterior  una 
sint  affectae.  Quapropter  ante  omnia  tali  in  casu  inquirat  medicus  it» 
lentis  extractae  formam  atque  statum , num  capsula  una  adsit  an  non. 

lii  casu  demum  priori  cataractam  vere  hyaloideam  adesse  poteris  adiir- 
raare. 

§•  29. 

Janinus  nunquam  talem  viderat,  sed  Yvesius  ipsius  primam  et 
distinctam  injicit  mentionem.  Moiiretjheim  aliique  recentiorum  de- 
nuo  observarunt  casus  cataractae  hyaloideae  — qui  licet  rariores , ta- 
men nos  te  praesentia  cataractae  hyaloideae  certiores  reddiderunt.  Jam 
Moiireniieim  ipsam  lente  remota  ope  unci  sui  extrahere  studebat. 
Verum  enim  vero  non  perfecta  ‘ipsius  eo  fit  destructio , cum  perpauca 
pars  membranae  obscuratae  una  exeat.  Quod  quidem  feliciori  successu 
peragitur  ope  unci  Eeeriani  ad  extractionem  capsulae  posterioris  prae- 
parati. Illum  immissum  chirurgus  lepetita  vice  circum  agit,  donec 
maximam  unci  ramulo  membranae  obscuratae  ceperit  partem , quam 
deinde  cauta  manu  cum  unco  extrahat,  ne  ejus  ramulo  iris  laedatur  aut 
gravior  exoriatur  hrunoris  vitrei- prolapsus. 

§.  3o. 

Hactenus  de  rariori  cataractae  hyaloideae  casu,  per  se  ex  nutri- 
menti vitio  originem  ducente.  Multo  frequentius  autem  reperitur  ca- 
taractae hyaloideae  genus,  quod  et  cataracta  arachnoidea  vocatur^ 
Gum  librae  opacae  observentm:  telae  aranetirum  persimiles,  et  ante- 
riorem hyaloideae  partem  occupantes.  Obscuratio  tali  in  casu  non  com- 
pleta, sed  ex  parte  tantum  animadversa  visum  operatione  recuperatum 
non  tollit , sed  tantummodo  imminuit.  Genus  cataractae  secundariae 
jure  meritoque  vocatur , cum  et  eundem  teneat  locum , quem  olim  ca- 
tfaracta  obtinuerat  vera , cum  simile  exhibeat  visus  impedimentum , et 
cum  antea  lente  et  capsula  praesente  non  adfuerit. 

5-  5i. 

Quo  minus  vero  error  accedat  in  diagnosi , videat  ophthalmlatev 
lente  extracta , num  capsula  posterior  una  sit  egressa.  Qua  quidem  In 
oculo  relicta,  obscuratio  hanc  occupat,  nec  morbi  genus  adest,  de 
quo  nunc  nobis  sermo  erit.  Capsula  demum  extracta , obscuratio  ori- 
ginem ducit  ex  exsudatione  lymphatica  per  inflammationem  oculi  inter- 
nam in  externa  hyaloideae  superflcie  suborta.  Malo  sat  vehementi 
morbus  una  ad  iridem  usque  extenditur  et  fibrae  lymphaticae  hyaloi- 
deam jungunt  cum  superficie  iridis  posteriore,  ejusque  diminuunt  aut 
pexritus  tollunt  mobilitatem. 

§.  32. 

Ratio  curae  tantummodo  In  obscurationis  hyaloideae  seu  fibrarum 
istarum  amotione  nititur.  Nisi  ophthalmitide  cessante  etiam  una  ces- 
sat ista  obscuratio,  id  quod  interdum  observavere,  sola  operatio  visum 
restituet.  Extractioni  non  locus  dabitur  tali  in  casu  , si  vel  Franco* 
gallorum  nonnulli  ipsam  commendare  sint  ausi,  — cum  et  difficile  sit 
instrumento  per  vulnus  corneae  Immisso  fibras  arripere  obscuratas  et 
una  extrahere  aut  destruere,  et  simul  timenda  sit  nova  et  iterata  oculi 
inflammatio  , quae  et  novam  ejusmodi  cataractam  secundariam  excita- 
ret, et  sl  gravior  casus  incidit,  in  oculo  per  se  jam  debilitato  tristiorem 
efficeret  morbi  mutationem.  Depressio  sola  tantummodo  visrun  re- 
stituet. 

§.  33. 

Tali  antem  modo  peragitur.  Acu,  uti  in  depressione  cataractae 
in  bulbum  immissa , pro  ratione  fibrarum  , quae  illi  malo  originem  de- 

derunt,  istas  acu  dissecare,  et  deinde  deprimere  studemus.  SI  vel  fi- 
brarum per  se  tenuium  particulae  denuo  exsurgant,  id  quod  in  illo  ca- 
su fere  evitari  non  poterit,  quando  impedimenta  visus  mechanica  non 
ope  reclinationis  Willburglanae , sed  ad  modum  depressionis  veterum 
amovemus , — tamen  hoc  non  irrita  reddet  ophthalmlatri  conamina, 
cum  vi  quadam  absorbente  tales  obscurationis  reliquiae  mox  extin- 
guantur. 

De  Synchysiy  seu  dissolutione  humoris  vitrei. 

§.34. 

Sub  Syncbyseos  seu  dissolutionis  corporis  vitrei  nomine^  morbum 
comprehendimus,  qui  ex  summa  tantum  pendet  oculi  debilitate  ab  opb- 
tbalmils  praegressis  et  male  curatis  suborta.  Atrophia  adest  telae  cel- 
lulosae humorem  vestientis  et  cellulosa  ipsius  interstitia  includentis.' 
Aqua  tantum  remansit  in  ipsius  cellulis  contenta,  ita  quidem,  ut  sub  fi- 
nem morbi  et  in  summo  ejus  gradu  sola  sit  reliqua  in  oculo  , et  bulbus 
vesicae  aqua  refertae  persimilis  habeatur. 

§.  55. 

Vaili  inveniuntur  morbi  gradus , qui  omnes  et  singuli  nunc  erunt 
describendi.  Syncbysis  modo  est  perfecta , modo  non  perfecta,  — et 
atrophia  telae  cellulosae  humoris  vitrei  est  modo  simplex,  modo  cum 
atrophia  totius  bulbi  conjuncta. 

§.  56. 

Dissolutionem  humoris  vitrei  peifectam  adpello  illam,  quae  ex- 
tincta  omni  tela  ejus  cellulosa  suboritur.  Non  solum  cellulae  interiores 


evatmenint,  sed  etiam  exteriores  seu  hyaloidea  dissoluta  et  vi  vasorum 
absorbente'  recepta  reperitur.  Diagnosis  mali  non  admodum  est  difU- 
cilis.  Mollis  attactui  cedit  sclerotica , et  cura  humor  aqueus  cum  aqua 
humoris  vitrei  sit  conjunctas , utraque  evanuit  oculi  camera  et  iris  arc- 
te adpofita  est  superficiei  corneae  internae.  Forma  exterior  bulbi  et- 
iam tum  insigni  modo  immutata  reperitur,  ut  neutiquam  possis  sub 
primo  mali  intuitu  in  diagnosi  errare , si  semel  recte  videris.  Etenim 
eminentia,  quam  cornea  in  oculo  sano  format,  penitus  evanuit,  bul- 
bi anterior  superficies  minus  convexa  conspicitur , bulbusque  totus  ve- 
sicae planiori  similis  esse  videtur. 

5.  37- 

Recte  conjicitur,  lentem  tali  in  casu  una  esse  dissolutam  et  cum 
massa  telae  cellulosae  in  interiore  oculo  plus  minusve  extinctam.  Vi- 
sus etiam  laesus  est,  sed  non  tantopere,  ut  quidem  timendum  erat. 
Nisi  alia  una  adsint  in  oculo  mala , quae  orta  a causae  morbum  produ- 
centis vehementia  yisum  aut  magis  aut  minus  intercludunt.  Sic  vidi 
cataractas  cum  syncbysi  perfecta  junctas.  Attamen  una  aderat  pupilla 
vel  maxime  angustata  et  fere  immobilis , lens  sulFusa  simul  atrophica 
erat  facta  et  ad  exiguum  volumen  imminuta  , quae  varie  iridi  per  ex- 
sudationem  adhaerebat.  Luminis  sensus  aut  visus  quaedam  facultas 
plerumque  simul  erat  relicta,  — ut  adeo  hominem  viderim,  qui  cum 
quadam  oculi  intentione  litteras  bene  et  distincte  legere  et  scribere  pos- 
set. Aderat  tamen  cataracta  tanto  atrophiae  gradu  affecta,  ut  intersti- 
tium quoddum  tenue  locum  haberet,  inter  cataractam  et  marginem  iri- 
dis interiorem , quod  luminis  radiorum  accessum  levabat. 

' • §.  58. 

Syncliysis  non  perfecta  adest,  si  interior  modo  tela  cellulosa  tu- 
moris vitrei  evanuit,  exterior  autem,  seu  sic  dicta  hyaloidea  integra 
adhuc  remansit.  Interdum  talis  remanet,  nec  oculi  ulterius  laeduntur, 
interdum  vero  in  synchysin  perfectam  transit  morhus. 

Cognoscitur  malum  ex  mollitie  bulbi , quae  vero  non  tanta  est, 
quanta  in  synchysi  perfecta.  Iris  non  corneae  interiori  adposita  con- 
spicitur, sed  pristinum  retinet  in  oculo  situm.  Anterior  oculi  camera 
cum  posteriore  integra  restat.  Cataracta  si  una  adfuerit , paullo  lon- 
gius remota  videtur,  si  attente  eam  adspexeris , quam  statu  in  natu- 
rali observatur.  Nisi  una  hancce  synchysin  comitentur  aliae  oculi 
affectiones , visus  integer  fere  restat , et  aegrotus  nescit , ipsum  mor- 
bo oculi  tam  gravi  laborare. 


§.  Sg. 

Plerumque  atrophia  oculi  vitrei  corporis  dissolutione  affecti  una 
adest.  Volumen  ipsius  pedetentlm  Imminuitur,  donec  tandem  penitus 
fere  evanescat.  Vidi  tamen  oculos  morbo  laudato  laborantes , qui  non 
atrophici  videbantur.  Quapropter  concludendum  erit,  non  semper 
oculi  totius  atrophia  synchysin  excitari , sed  Interdum  etiam  illam  an- 
tecedere , et  nisi  causa  ipsius  sit,  tamen  a causa  synchysin  producente 
etiam  pedetentim  oculi  atrophiam  adduci. 

§.  4o. 

Haec  de  diagnosi  synchyseos,  — nunc  ad  causas  morbum  gignen- 
tes progrediendum  erit.  Quarum  ad  gregem  omnia  ea  erunt  referenda, 
quae  organa , quibus  secretio  atque  nutrimentum  humoris  vitrei  pera- 

gitur,  turbare  et  vim  ipsorum  vitalem  diminuere  valent.  Inde  vide- 
mus ) cur  corporis  ciliaris  ejusque  ramulorum  affectio  prae  caeteris  oc- 
casionem huic  morbo  praebeat.  Crebrae  inflammationes , praesertim 
illae,  quae  cum  systematis  irritabilis  in  oculo  jactura  conjunctae  appa- 
rent, praecipuam  constituunt  morbi  causam.  Arthritica  igitur  Ophthal- 
mia , nisi  in  glaucoma  transierit , prae  caeteris  sytrchysin  parabit. 

§•  41. 

Mercurialium  praeterea  usum  et  abusum  etiam  causam  dissolutionis 
humoris  vitrei  habuerunt.  Num  morbosa  vasorum  absorbentium  affec- 
tio , remediis  laudatis  procreata  tale  quid  in  Oculo  tantum  elEciat, 
nondum  certe  definire  audeo,  cum  etiam  ratio  mali  morbum  totius  sys- 
tematis lymphatici  requirat , et  similes  in  toto  corpore  ejus  effectus. 
In  homine,  qui  saepius  jam  malo  gallico  laboraverat,  et  cui  insignis 
mercuriallum  copia  fuerat  suppeditata , re  vera  vidi  partialem  humoris 
vitrei  dissolutionem.  Uberiore  vero  experientia  destitutus  nondum 
certiora  de  hujus  sententiae  veritate  adferre  possum. 

§.  42. 

Quamvis  cura  mali  perfecti  et  non  perfecti  nulla  fere  locum  ha- 
beat, tamen  prognosi  non  tam  tristi  indiget,  quali  aegrum  glaucomate 
affectum  interdum  terrere  cogitur  medicus.  Nisi  morbus  in  oculo  alius 
adsit,  videt  aegrotus  et  per  longius  temporis  spatium  videbit,  nisi 
aliud  accedat  in  oculo  malum.  Tristior  est  prognosis,  si  atrophia  oculi 
una  adest.  Etenim  sub  finem  visu  aegrotus  destituetur.  Prognosis 
etiam  minus  fausta  est  in  atresia  iridis  morbum  comitante  aut  cata- 
racta praesente , nisi  haec  quoad  volumen  imminuta  aut  atrophica  vi- 
sus facultatem  quodammodo  restituere  valeat. 

Ex  rebus  mo3o  adlatis  facile  concluclenduin  eiit , curam  syucby- 
seos  prophylacticam  tantummodo  locum  habere  posse.  Caveat  sUji 
aeger,  caveat  sibi  medicus,  ne  spicbysis  non  perfecta  in  perfectam 
abeat,  et  ne  alia  in  oculo  per  se  jam  debili  mala  exoriantur.  Prae  cae- 
teris  novam  vitet  aegrotus  oculi  inflammationem,  quae  inevitabile  para- 
ret mali  augmentum.  Omnes  igitur  causae  ophtbalmiam  adduceiites 
erunt  vitandae.  Aeger  abstineat  a nimio  oculi  usu  et  vacationem  ipsi 
concedat,  si  per  aliquod  temporis  spatium  ipso  fuerit  usus.  Nimium 
vitet  luminis  fulgorem  in  oculo  repercussum , vitet  visus  intentionem 
quamcunque  diluculi  aut  noctis  tempore.  Vitet  praeterea  refrigeratio- 
nem cujusvis  generis,  crebras  istas  opbtbalmiarum  causas,  vitet  om- 
nia, quibus  ut  sanguis  ad  oculos  adfluat,  efficitur.  Quae  cum  sae- 
pius ex  abdominis  regionibus  originem  trahant , ad  systema  venae  por- 
tarum imprimis  respiciendum  erit,  ut  ibi  omnia  sanguinis  transituri 
impedimenta  , quam  optima  ratione  fieri  possit , removeantur.  Dispo- 
sitio ad  arthritidem  nisi  simul  quavis  ratione  tollatur,  tamen  levetur 
necesse  est , ne  nova  exoriatur  oculi  inflammatio  arthritica,  quae  certe 
visus  facultatem  adhuc  superstitem  amoveret.  Praeterea  emplastrum 
vesicans , idque  perpetuum , ad  utrumque  processum  mastoideum  po- 
situm, insignem  adferet  aegris  utilitatem. 

§.  44. 

Num  etiam  firmitas  telae  cellulosae  In  humore  vitreo  aucta  In  ocu- 
lo adesse  possit,  nondum  certa  comprobavit  experientia,  nec  illud  va- 
riis ex  causis  verosimile  videtur.  Etenim  haecce  tela  nimis  tenuis  et 
laxa  repetitur,  quam  ut  firmitas  quaedam  in  ipsis  ejus  membranis  sen- 

simm  ope  detegi  queat.  Varia , quae  anatomicorum  nonnulli,  praeser- 
tim Haller  et  ScAREA  de  ossificationibus,  ut  boc  verbo  satis  barbaro 
utar,  in  bulbo  oculi  inventis  proposuerunt,  conjicere  nos  jubent,  na- 
turam, si  vel  ejusmodi  nutrimentorum  errores  admittat,  semper  exte- 
riores et  duriores  oculi  membranas , easque , in  quibus  materia  quae- 
dam firmior  fecernitur,  sibi  sedem  ejusmodi  actionis  abnormis  desti. 
nare, 

IJydrops  oculi  ex  humore  vitreo. 

f 45. 

Minus  naturalem  humoris  serosi  aut  aquosi  per  vasa  exhalantia 
excreti  collectionem  intra  limites  corporis  vivi  factam  hydropis  nomine 
distinxerunt  artis  nostrae  periti.  Causae  hujus  phaenomeni  per  se  jam 
multiplicis  admodum  diversae  reperluntur,  et  saepissime  series  aliorum 
morborum,,  qui  praecesserunt,  hydropis  originem  constituebat,  qui 
per  se  jam  difficilis  curatu  eo  majora  medico  opponebat  impedimenta , 
quo  certiorem  solus  jam  morborum  fere  insanabilium  effectus  adducat 
vivi  corporis  dissolutionem, 

§.  46. 

Sicuti  ratio  partis  hydrope  affectae  differens  varium  constituit  hu- 
jus morbi  genus , id  quod  etiam  nominis  differentiam  in  systemate  pa- 
thologico efficere  solebat,  ita  idem  etiam  in  hydrope  oculi,  seu  hy- 
drophthalmia  reperitur.  Etenim  modo  aquae  accumulatio  in  camera 
anteriore  et  posteriore  observatur,  et  tunc  hydropem  ex  humore  aqueo 
adesse  «contendunt , modo  in  cellulis  humoris  vitrei,  et  tunc  morbus. 


exoritur,  cujus  descriptio  nunc  proponenda  erit,  modo  etiam  aquae 
collectio  locum  habere  solet,  ex  utroque  malo  originem  ducens. 

§•  ^7- 

Hydrops  oculi  ex  nimia  aquae  in  camera  utraque  collectione  raris- 
sime observatur , uno  eoque  singulari  casu  excepto , quem  bis  vidi. 
Ia  infantibus  , qui  ophthalmia  neonatorum  laboraverant , et  qui  male 
et  per  vetulas  aut  medicos  inscios  curati,  gravissimum  ejus  morbi  gemis 
fuerunt  perpessi,  corneae  anteriores  laminae  superficiali  exulceratione 
sic  desti-uctae  erant,  ut  non  amplius  humoris  aquei,  qui  forte  ob  no- 
xios Ophthalmiae  praegressae  effectus  nimia  copia  secernebatur,  vim 
sustinere , et  intra  fines  legitimos  camerae  anterioris  retinere  possent. 
Quamvis  igitur  cornea  ex  parte  perspicua  maneret , sanato  ulcere  ejus 
universali  et  ophthalmia,  quae  praegressa  illud  produxerat,  tamen  mox 
suborta  est  aequalis  hujus  membranae  expansio , per  accumulatum  hu- 
morem aqueura  ita  quidem  facta,  ut  in  ipsius  corneae  margine  undiqu^ 
fines  cicatricis  detegerentur,  imiversali  ulcere  factae. 

§.  48. 

Morbum  huncce  Insairabilem  unus  ophthalmlatrorum  pro  staphy- 
lomate  vendiderat.  Sed  notionem  hujus  morbi  plane  aliam  esse , alio 
loco  forsan  uberius  exjionam.  IMajori  jure  ceratocele  universalis  voca- 
ri posset.  Sed  non  solum  ceratocele  aderat,  sed  una  hydrops  oculi  ex 
nimia  humoris  aquei  secretione  facta.  Unus  aegrotorum  meorum  tali 
in  casu  per  marginem  pupillae  ex  obscurato  corneae  loco  prominentem 
colores  diversos  , sed  nil  aliud  cognoscere  poterat.  Vis  reproductlva  in 
infantibus  adhuc  major  tali  in  casu  impediverat,  ne  nrptura  corneae 

exoriretur,  in  tam  gravi  ejus  extensione  expectanda.  Num  in  sanatio- 
ne. hujus  mali  medicus  aliquid  proficere  possit  ,'  vehementer  erit  dubi- 
tandum, V 

§.  4g. 

Sed  transeamus  ad  hydropem  humoris  vitrei  et  ad  causas  illud 
morbi  genus  producentes.  Varia  inveniuntur,  quibus  originem  hy- 
dropis tribuere  poterit  medicus.  Modo  praecedunt  Ophthalmiae,  prae- 
sertim universales  totumque  bulbum  afficientes , modo  laesio  capitis 
aut  temporum  et  frontis  in  vicinia  orbitae  facta , modo  vehementes  ca- 
pitis dolores,  sub  quorum  finem  morbus  oculi  exoritur,  modo  alia 
quaevis  actio  in  corpore  abnormis , qua  finita  mali  cernimus  primitias. 
Sic  tineam  capitis  retrogressam , vaiiasque  praesertim  faciei  impetigines 
accusarunt. 

§.  5o. 

Ex  causarum  graviorum  contemplatione  duo  praecipua  in  oculum 
incurrunt  vitia  , quae  proximam  morbo  occasionem  praebent.  Etenim 
hydrops  oculi  modo  a secretione  abnormi  suboritur.  Ejusmodi  casus 
incidunt , quando  post  phrenitidem , aut  rheumaticos  vel  arthriticos  ca- 
pitis dolores  Ophthalmia,  et  cura  hac  bulbi  inflammatione  simul  hy- 
drops oculi  apparet.  Quem  cum  veterum  schola  hydrophthalmiain  acu- 
tam vocare  liceat.  Modo  etiam  malum  a systematis  vasorum  absor- 
bentium paralysi  pendere  videtur.  Talis  est  hydrophthalmia  ex  oph- 
thalmiis  praegressis , ex  vulneribus , contusionibus  bulbi  aut  partium 
ipsi  vicinarum  orta. 

§.  5i. 

Utraque  causa  una  adesse  ita  quidem  potest,  ut  prior  semper  sit 
praegressa  , atque  tantummodo  alterum  genus  sub  finem  accedat , si 
nempe  paralysis  vasorum  ob  nimiam  exoritur  aquae  in  bulbi  cavo  col- 
lectionem. Sed  sub  initio  hydroplitbalmiae  cujuslibet  una  vel  altera 
causarum  adlatarum  adest,  nec,  si  in  ipso  morbi  initio  aegrotus  medi- 
co committitur,  cura  morbi,  si  causam  recte  tetigeris,  aliena  erit  ad  in- 
fringendum ipsius  impetum. 

" §.  52. 

i 

Diagnosis  etiam  utramque  causam  sub  ipso  mali  initio  apertam  de- 
clarabit. Etenim , si  prior  adest  causa  , semper  fere  inflammatorius 
bulbi  totius  status  in  origine  subest  mali,  cum  valido  dolorum  cnrciatu, 
et  morbus  insigni  progreditur  celeritate.  Sin  sola  vasorum  lymphatico- 
rum paralysis  accusatur,  variae  et.  praegressae  et  praesentes  conspiciun- 
tur causae , ipsorum  paralysin  adducentes,  dolores  et  Ophthalmia  de- 
sunt, incrementum  morbi  admodum  lento  incedit  gressu,  et  causae 
actionis  morbosae  in  uno  alterove  organo  suppressae  desiderantur, 

53. 

Symptomata  morbi  haecce  fere  observantur.  Aegrotus  de  tensione 
quadam  in  oculo  queritur,  per  longum  temporis  spatium  locum  haben- 
te._  Citius  seviusve  apparet  ambitus  bulbi  auctus,  cura  ipso  doloris  ex 
tensione  oili  Incremento,  et  oculi  duritie,,  si  illum  digito  tetigeris. 
Motus  bulbi  ct  palpebrarum  antea  liber  et  Immutatus  Incipit  imminui, 
tardiorque  fieri.  Sub  initio  visum  fere  integrum  habent  aegri , pede- 
tentim  vero  decrescit,  donec  tandem  sub  finem  mali  luminis  modo 


sensum  habeant  superstitem , id  quod  ex  laesione  et  distractione  om- 
nium oculi  organorum  per  aquam  faota  pendere  videtur# 

§.  54.  ' 

Si  humoris  vitrei  hydropem  tantum  observamus,  mali  diagnosis 
facilior  erit.  Etenim  iris  corneae  arcte  adposita  est , id  quod  in  hy- 
drophthalinia  ex  humore  aqueo,  aut  in  illa,  quae  Incrementum  utrius- 
que  humoris  exhibet,  rarissime  vel  plane  non  observatur.  Praeterea 
ambitus  scleroticae  illa  in  regione  undique  prominet,  ubi  in  eo  est, 
ut  corpori  ciliari  et  corneae  jungatur , et  ubi  gravissimae  oculi  partes 
inter  se  copulatae  sibique  vicinae  conspiciuntur.  Ibidem  circulum  vi- 
des ex  ambitu  humoris  vitrei  in  sclerbtica  auctum , cujus  ope  forma 
oculi  exterior  paullulum  immutatur.  Quae  ambo  signa  hydroph- 
thalmiam  ex  humore  vitreo  prae  caeteris  cognoscere  jubent. 

§.  55. 

Varii  praeterea  extant  hujus  mali  gradus.  Levissimum  vides  in 
multis  senum  oculis,  quorum  bulbus  paullulum  prominet,  et  excepta 
prominentia  quadam  nihil  exhibet  morbosi.  Malum  non  augetur,  ma- 
jor tantummodo  copia  aquae  in  cellulis  humoris  vitrei  secreta  haeret. 
Quapropter  etiam  nihil  contra  illud  morhi  genus  est  suscipiendum. 
Cautionem  tamen  adhibeat  medicus,  si  in  ejusmodi  homine  cataractam 
operatione  amovere  cogitur.  Reclinatione  utatur  tali  in  casu.  Quan- 
do enim  extractione  uti  velis  tali  in  oculo  , praesertim  sub  vehemenU 
musculorum  oculi  actione  humoris  vitrei  prolapsio  evitari  non  poterit, 
quae  modo  partialis , modo  perfecta , graviora  semper  objicit  feliciori 
eventui  impedimenta.  Ipse  experientia  edoctus  hancce  propono  regu- 


lam,  cum  in  tali  a egrotOj ^ cui  lentem  extrahere  conabar.,  prolapsus  hu<- 
moris  vitrei  partialis  non  sine  detrimento  oriretur. 

§.  56. 

Secundus  morbi  gradus  idem  fere  est,  si  majus  aquae  incremen- 
tum exceperis.  Habes  proptferea  circulum  istum  scleroticae  prominen- 
tem , qui  omnem  ambit  corneae  marginem.  Morbus  jam  visui  varia 
ojjponit  impedimenta,  aegroti  de  quadam  visus  hebetudine  conquerun- 
tur, et  illa  praesertim  sub  t'e«peram  aut  oculis  per  aliquod  temporis 
spatium  nimium  intensis  suboritur.  Si  bydrophtbalmia  tantopere  jam 
aucta  fuerit,  medicus  nori'  lentus  sit 'mali  spectator,  sed  omni  ratione 
studeat  mali  suppritaierfe!'ihfcfementum. 

§.  57. 

Tertium  denique  mbtbi  gradum  vocamus,  quando  summa  exori- 
tur bulbi  extensio,  visus  magis  magisque  debilitatus  reperitur,  et  om- 
nia extant  symptomata , maximam  morbi  vehementiam  indicantia. 
Probabile  videtur,  cellulas  humoris  vitrei  vi  aquae  mirum  quantum 
extensas  tali  in  morbi  gradu  ruptas  maxima  ex  parte  aboleri , et  sic 
eandem  formam  induere  morbum,  qualis  est  hydrophthahniae  ex  hu- 
more a queo  ortae. 

f 58. 

Quando  nunc  apta  remedia  neutiquam  adhibentur,  non  solum 
oculum  homo  amittit , sed  etiam  alia  accedere  valent  mala , mortem 
ipsi  accelerantia.  Bulbo  mirum  qpantum  extenso,  eornea  tandem  rurn- 
pltur , et  omnem  effundit  aquam  in  ipsius  oculi  cavo  retentam.  Exi- 
tus tunc  diversus  invenitur.  Modo  aqua  vulnere  oculi  sanato  iterum 

et,  milito  majori  cum  celeritate  accumulatur,  uti  in  ascite,  post  paraccn» 
tesin  abdominis  factam  saepius  observamus.,  A(jua,,denuo  accumulata 
Ijulbus  iterum  ruptura  corneae  evacuatur.  Sic  in  fine  modo  atropbi- 
cus  fit  oculus , et  penitus  tandem  evanescit,  — modo,  etiam,  si  pejus 
exitium  aegrotis  imminet,  in  fungosum  corpus  mutatur  bulbus,  quod 
scirrhi  admittens  naturam  citius  seriusve  atrophia  non  accedente  sub 
novo  morbi  irritamento  in  cancrosum  abit  ulcus  et  su]>!  consuetum  hu- 
jus mali  decursum  vita  destituit  aegrum  multis  cum  doloribus  conflic- 
tantem. Interdum  et  cariem  ossium  orbitae  cum  nimia  bulbi  per  hy- 
drophthalmiam  extensione  conjunctam  medici  conspexerunt, 

§.  59. 

Infausta  maxima  ex  parte,  si  primum  genus  hydropbtbalmiae  ex 
humore  vitreo  exceperis  , prognosis  eiit  adnuntianda.  Etenim  causae 
morbum  producentes  cum  tanta  singularum  bulbi  partium  atonla  et  va- 
sorum ejus  paralysi  conjunctae  conspiciuntur,  ut  vix  ac  ne  vix  quidem 
opem  ferre  queat  medicus.  Ergo  tunc  fere  semper  incerta  aut  infausta 
medicus  praedicabit  de  visus  facultate  et  de  oculi  forma.  Quando  tunc 
demum  fuerit  accersitus , si  rupta  jam  fuit  cornea , et  partium  oculi 
compago  destructa  , et  de  futura  ipsius  vitae  integritate  graviori  peri- 
culo exposita  amicos  atque  cognatos  aegri  certiores  reddat.  ^ Medicus 
in  omni  illo  morbo  prae  eaeteris  hoc  sibi  habeat  persuasum se  morbi 
incrementum  feliciori  casu  quidem  impedire,  minime  autem  perfectam 
adferre  posse  sanationem.  . * 

$.  60. 

Nunc  ad  curam  mali  nos  convertamus.  Quando  prius  adest  mor- 
bi genus  ex  secretione  abnormi  in  oculo  facti  pendens  , sub  fnitib  me- 


ditus  jam  omnem  adhibeat  curam,  ne  malum  augeatur,  et  in  secun»’ 
dum  morbi  stadium,  quod  chronicum  est,  et  reliquos  tristiores  hy» 
drophthalmiae  transeat  exitus.  Quapropter  causa  quaedam  praegressa, 
si  amoveri  poterit,  sedulo  amoveatur,  deinde  inflammationis  in  oculo 
obviae  et  secretionis  ibidem  abnormis  ratio  sic  habeatur , ut  vasorum 
lymphaticorum  actio  magis  magisque  aucta  seri  secreti  maturet  absorp- 
tionem. Sub  finem  bulbi  ipsius  robur  diaetetico  regimine  et  remediis 
aptis  augeatur. 

§.  6i. 

Quae  spectant  opbthalmiam  et  secretionem  abnormem , ea  sunto. 
Bis  singulo  die , aut  etiam  ter  et  quater  ex  laudato  unguento  *)  parti- 
cula pisi  majoris  magnitudine  regioni  supraorbitali  illinatur.  — Inter- 
ne una  accipiat  aegrotus  quater  singulo  die  gr.  j.  Caloinelanos  cum 
grano  dimidio  Opii  et  scrupulo  dimidio  terrae  foliatae  tartari  junctum. 
Simul  duo  minora  vesicatoria , eaque  perpetua  processui  imponantur 
mastoideo  et  sinapismi  repetitis  vicibus  bracchiis  ita  quidem  adplicen- 
tur,  ut  rubor  cutis  tantum  ipsorum  ope  suscitetur.  Bulbus  saepius 
aqua  abluatur  ophthalmica  ex  ^jv.  y Rosarum  , Jj.  Mucllag.  sem.  Cy- 
don. et  ^].  Laudan.  liqii.  S.  parata,  et  calor  siccus  vel  etiam  aromati- 
cis, ope  sacculorum  cura  herbis  quibusdam  aromaticis  v.  g.  Flor.  Cha- 
momill.  Herb.  menth.  et  pauxillo  Camphorae  paratorum  externae  oculi 
admoveanttir  superficiei. 

§.  62. 

Quae  quidem  medela  ex  vario  morbi  statu  variaque  corporis  ae- 
grotantis ratione  etiam  immutanda  et  singulo  casui  recte  adeommodan- 

*)  ,ft;  Unguent,  neapol.  5jj*  Opii  pur.  gr.  vj,  M.  exactissim. 


da  -erit,  si  feliciori  successu  morbi  curam  in  te  suscipere  velis.  Quan» 
do  medela  recte  et  tempore  opportuno  fuerit  adbibita,  sub  usu  reme* 
diorum  modo  laudatorum  morbi  impetus  pedetentim  decrescit.  Dolores 
capitis  omniaque  signa  systematis  sensibilis  gravius  alFecii  evanescunt. 
Oculi  inflammatio,  rubor  bulbi,  pliotophobia , angustia  iridis  magis 
maglsque  imminuuntur,  et  seri  secreti  absorptio  felici  peragitur  successu, 
iit  pristinus  bulbi  pedetentiip  redeat  status» 

§.63. 

Sed  si  vel  felix  ejusmodi  adfuerit  successus,  tamen  pristinam  raro 
visus  facultatem  aut  etiam  formam  oculi  adfecti  retinebit  aeger.  Etenim 
morbus  plerumque  tam  grave  damnum  retinae  et  systemati  in  oculo 
irritabili  intulit , ut  etiam  functio  retinae  sit  laesa,  ideoque  amaurosis 
necessario  oriatur,  et  nutrimentum  totius  bulbi  in  perpetuum  sit  cor- 
ruptum atque  impeditum.  Atrophia  bulbi  etiam  tunc  finem  toti  mor- 
bo imponet. 

{.  64; 

(Juodsl  vero  ct  visus  integer  manserit , et  omne  bulbi  nutrimen- 
tum recte  peragatur,  summa  tamen  cautione  opus  erit,  ad  reditum 
mali,  ut  ut  fieri  poterit,  feliciter  evitandum.  Prae  caeteris  cura  sit 
localis.  Vitet  homo  nimiam  oculi  Intentionem,  nimium  luminis  ad  rer 
tinam  accessum,  ut  illud  modo  caute  admittatur,  et  tantummodo  pe- 
detentim atque  successu  temporis  augeatur.  Locus  ulceratus  ad  utrum- 
que processum  mastoideum  per  longius  temporis  spatium  emplastro  ir- 
ritanti a sanatione  retineatur.  Continuatus  balnei  usus  aegrotis  dili- 
genter erit  de  meliori  nota  commendandus.  Vitent  praeterea  refrigera- 
tionem , frequentem  illam  ophthalmiarum  causam.  Medicus  denique 

in  reginrine  diaetetico  respiciat  ad  causam  eanique  removeat,  quae 
morbo  praebuerat  occasionem. 

§.  65. 

Ad  illam  nos  nunc  convertamus  bydropbtbalmlae  ex  humore  vi- 
treo speciem,  quae  sine  inflammatione,  sine  dolore  et  sine  morbo  uni- 
versali magis  lento  incedit  gressu , atque  sic  multo  miirus  quidem  ae- 
gris creat  molestiae , nihilo  minus  tamen  aeque  periculosa  et  curatu 
difficilior  omne  saepius  medici  respuit  auxilium.  Si  vel  nobis  progres- 
sum morbi  ulla  quadam  ratione  opprimere  licuerit,  ut  illa  tamen  ejus 
symptomata,  quae  jam  apparuerunt,  tollantur,  nunquam  fere  a me- 
dico vel  dexterrimo  peragi  poterit.  Illam  humoris  vitrei  copiartr,  quam 
in  oculo  aegroto  medicus  jam  accumulatam  vidit , certe  nunquam  eli- 
minabit, — 'impedire  vero  potest,  quo  minus  ulterius  accrescat, 

' • v §.66. 

Inter  remedia  huc  spectantia  nullum  prorsus  talem  medicorum  ap- 
plarrsum  tulit,  quam  Herba  Digitalis  purpureae.  Si  vel  in  multis  aliis 
allectionibus,  pr  aesertim  hydropicis,  medicorum  fefellerit  expectatiorrem, 
experientia  tamen  uberior  ejus  in  hydrojrhthalmia  usurn  esse  prbbabl- 
leni  testatur.  BtErrrus  ipsam  pluries  felicissimo  adhibuit  successu  et 
semper  fere,  si  vel  malum  ipsa  non  ablatum  fuerit,  tamen  incremen- 
trun  hydropis  penitus  est  impeditum. 

, . ’ . 5.  67. 

Causa  cur  digitalis  purpureae  herba  tantas  in  cura  hydrophthal-., 
miae  laudes  sibi  promeruerit , cum  forte  in  multis  aliis  affectioiribus 
orporis  hydropicis  inutilis  esset,  — mihi  in  eo  latere  videtur , quod 
ingulwem.  ho?ee  medicamentum  in  oculos  exserit  effectum  , qui  fere 

specificus  vocari  possit.  Etenim  praeter  alia  symptomata  in  usu  ejus 
conspicua,  praesertim  luminis  repentini  sensum  ante  oculos,  neque  ta- 
men , uti  Belladonna  vel  Hyosciamus  jjupillae , dilatationem  majorem 
producit,  quae,  quamvis  rationem  efficaciae,  quae  illo  medicamine  in 
OGulo  exseritur,  nondum  dictincte  explanare  valeant,  insignem  tamen 
nobis  plantae  in  totum  sensibile  oculi  systema  effectum  demonstrant. 
Uberiora  experimenta , quae  quavis  data  occasione  sunt  continuanda, 
etiam  in  hoc  morbo  nobis  certiora  edent  experientiae  documenta.  ^ 

§.  68. 

Caeterum  consueto  more  usus  digitalis  in  morbo  locum  habeat. 
Ter  aut  quater  quotidie  gran.  j.  pulveris  foliorum  cum  pauclilo  pulveris 
cinnamomi  aut  alius  aromatis  cum  saccharo  mixti,  exhibeatur.  Do- 
sis  remedii  pedetentim  aucta  porrigatur,  donec  tandem  effectus  ejus  ac- 
cedant singulares , frequentati  pulsus  imminutio , vertigo  , nausea  per- 
petua , fulgurationis  sensus  ante  oculos  etc.  Tunc  eadem  remedii  co- 
pia  per  aliquod  temporis  spatium  continuanda  erit  curatio , donec  tan- 
dem effectus  inoculo  affecto  sese  prodant  ipsum  sanationis  initium praq- 
nuntiantes. 

§.  69. 

Praeterea  ad  utmmque  processum  mastoideum  vesicatorium  pona- 
tur perpetuum , et  per  sat  longum  temporis  spatium  secretio  materiei 
• purulentae  ibidem  promoveatur.  Forte  etiam  inunctiones  ex  succo 
aut  etiam  extracto  scillae  marinae  ope  salivae  in  regione  supraorbitali 
factae  sanationem  admodum  maturabunt.  Sanatione  jam  peracta  con- 
sueto more  reditus  retineatur  mali. 


E 


$.  70. 

<Juo3si  vero  malum  tantopere  accrevit,  ut  omnis  bulLus 'mirum  m 
modum  sit  extensus , ut  non  solum  visus  distinctior  desit , verum  et» 
iam  ex  mechanica  aquae  collectae  vi  variae  aegrotis  suboriantur  mole»? 
«tiae,  eaeque  vebementlores,  medicus  prognosi , quod  oculum  attinet, 
tristissima  data,  accedat  ad  aquae  per  operationem  evacuationem,  quae 
unica  est  ad  vitam  hominis  servandam  et  tristiores  eventus  evitandos 
eliminandosque  via.  Varia  est  ratio , a chirurgis  hunc  in  finem  pro* 
posita. 

§•  71- 

Simplicior  atque  optima  oculi  paracentesin  peragendi  methodus  ea 
est,  ut  cultello  cornea  sic,  uti  in  cataractae  extractione,  aperiatur.  Si 
solus  adest  hydrops  corporis  vitrei,  extractione  lentis  artis  lege  peracta, 
hyaloidea  ope  lanceolae  Beerlanae  aperiatur,  et  ulla  quaque  ratione 
humoris  vitrei  prolapsio  promoveatur.  Aquae  Insigni  copia  hac  ratione 
emissa,  vulnus,  uti  post  cataractae  extractionem  tractetur,  simulque 
in  universum  tota  medendi  methodus  locum  habeat,  qualem  g.  66.  sqq. 
contra  secundum  genus  hydrophthahniae  ex  humore  vitreo  proposui- 
mus. Etenim  nulla  alia  ratione  recens  aqjuae  collectio,  novumque 
morbi  incrementum  poterit  evitari. 

§•  72. 

I Alia  ratione  paracentesin  oculi  ope  instrumenti  illius , quem  voca- 
mus trolcart,  peregerunt,  aut  etiam  per  setaceum , exemplum  Enu- 
Anni  Ford  secuti,  oculum  evacuarunt.  Attamen  plura  sunt,  quae 
usum  ejusmodi  aquae  evacuationis  prohibeant.  Primo  nimium  exci- 
tare solet  incitamentum,  nimiamque  inflammationem.  Status  vero  ejus- 
modi oculi  depravatus,  omnem  ejus  inflammationem,  quantum  fieri 

poterit,  evitare  nos  juliet.  Etenim  ejus  nimia  inflammatione  sempcr  fere 
exitus  minus  fausti,  excrescendae  fungosae  circa  margines  vulneris  ele- 
vatae; aut  etiam  mutatio  totius  oculi  in  scirrhum  accelerabuntur.  Prae- 
terea in’ omni  alio  oculi  morbo,  visus  facultatem  auferente  semper  ad 
boc  respiciendum  erit , ut  forma  bulbi  magis  integra  retineatur.  Ve- 
rum enim  vero  talis  adest  bulbi  totius  laesio , praesertim  si  setaceo  ve- 
lis morbum  sanare , ut  omnis  pereat  oculi  forma,  quae  alias  sub  sim- 
plici corneae  sectione  integra  mansissit.  ' 

Imminutio  ambitus  humoris  vitrei. 

§.  rj5. 

De  illa  bumoris  vitrei  imminutione,  quae  cum  illa  totius  bulbi, 
seu  atropbla  oculi  universali  et  cum  syncbysi  juncta  apparet,  jam  su- 
pra verba  fecimus.  Nunc  tantummodo  de  illa  nobis  erit  agendum,  quae 
sine  bulbi  atropbia  tantummodo  sub  ipsa  cataractae  extractione  ita  qui- 
dem oritur,  ut  pars  ejus,  aut  etiam  totum  corpus  vitreum  per  vulnus 
corneae  prorumpat.  Corpus  vero , si  unquam  ex  parte  aut  totum  fue- 
rit extra  bulbum  prolapsum,  nunquam  ita  regeneratur,  uti  elFuso  bu- 
Eiore  aqueo  observamus,  sed  bumor  aqueus  ejus  occupat  locum.  Tunc 
igitur  adest  bumoris  vitrei  imminutio  vera. 

$.  74. 

Causae  ejusmodi  prolapsionis  variae  reperiuntur.  Modo  oritur  ex 
inepta  opbtbalmiatri  agendi  ratione,  bulbum  ad  promovendum  lentis 
exitum  nimis  digito  prementis  , aut  instrumento  hyaloideam  laedentis, 
modo  etiam  ex  nimio  musculorum  bulbi  spasmo,  eorumque  contractio- 
ne, id  quod  etiam  sine  cbirurgi  culpa  vel  dexterrimo  cuique  accidere 
poterit.  Parte  vitri  tantummodo  prorumpente,  media  ejus  atque  pu- 


plllae  maxime  proxima  pars  perit.  Quando  autem  major  ejus  corporis 
quantitas  ex  oculo  emittitur,  etiam  illa  pars  ejus,  quae  retinam  tangit, 
eamque  extendit,  locum  amittit  suum.  — Operatione  peracta,  vulnere- 
que corneae  jam  sanato  ejusmodi  humoris  vitrei  prolapsio  quidem  eo 
cognoscitur,  ut  pars  ejus  in  pupilla  haereat,  ejusque  marginem  inferio- 
rem ad  fundum  camerae  anterioris  deprimat , ulque  inde  forma  pupil- 
lae ohlonga  aut  adeo  triangularis  evadat,  et  pedetentim  tantum  pristi- 
nam admittat  formam. 


SI  pars  tantummodo  media  humoris  vitrei  prorumpat,  visus  inte- 
gritatem retinet  bidhus , adeoque  majorem  In  ipso  aciem  consequitur, 
cum  pars  humoris  vitrei  In  camerae  posterioris  cavo  haerens,  lentis  ex- 


Bola aqua  frangat.  — Quando  autem  illa  etiam  pars  humoris  vitrei 
periit,  quae  retinam  tangit  atque  extendit,  ut  ita  major  totius  vitri 
pars,  aut  etiam  totum  ejus  corpus  sit  amissum  , retina , quae  non  am- 
plius rite  extenditur,  incipit  corrugari,  nec  etiam  in  posterum  per  aquam, 
locum  vitri  occupantem,  quae  justam  ejus  extensionem  peragere  nequit, 
in  integrum  restituitur.  Retina  corrugata  lanta"  exoritur  visus  pertur- 
batio, ut  homo  vel  non  distincte,  vel  plane  non  res  sibi  objectas  dis- 
cernere possit.  Videmus  inde  eorum  mendacia , dictitantium , etiam 
humore  vitreo  penitas  elapso  hominem  visus  recuperare  integritatem, 
— cum  contra  ne  ulla  quidem  ratione  ejusmodi  miseris  ars  medica  op- 
tatum ferre  possit  auxilium. 


tractae  locum  firmiore  expleat  corpore,  luminisque  radios  melius,  quam 

